Държавен вестник, бр. 70, 2023 г., стр. 13

БРОЙ  70	
Д Ъ Р Ж А В Е Н  В Е С Т Н И К 	
СТР.  13  
2. при наличие на данни за извършено 
нарушение изпраща сигнал до компетентните 
органи за търсене на административнонака-
зателна и/или дисциплинарна отговорност по 
съответния ред;
3. при наличие на данни за извършено 
престъпление изпраща сигнал до съответните 
правоохранителни органи;
4. представя информация за констатациите 
от проверката и направените препоръки на 
заседание на Съвета за координация в борбата 
с правонарушенията, засягащи финансовите 
интереси на Европейския съюз.
(5) В случай че докладът по ал. 1 съдържа 
констатации относно нередност и/или съм-
нение за измама, в която участва ръководи-
телят на проверяваната структура, докладът 
се предоставя само на органите по чл. 7 от 
ЗУСЕФСУ и/или на съответните правоохра-
нителни органи.
(6) Ръководителят на проверяваната адми-
нистративна структура в срок до два месеца 
от даването на препоръките е длъжен писмено 
да уведоми директора на дирекция „АФКОС“ 
за предприетите действия във връзка с из-
пълнението им.
Чл. 33. Служители от дирекция „АФКОС“ 
могат да извършват последващи проверки 
по спазване и изпълнение на препоръките, 
направени в доклада по чл. 32, ал. 1.
Чл. 34. При извършване на проверки по 
чл. 30 и 31 от дирекция „АФКОС“ служителите 
в проверяваните административни структури 
са длъжни съобразно своите правомощия:
1. да оказват съдействие на проверяващите;
2. да осигуряват на проверяващите свободен 
достъп до служебните помещения и до цялата 
документация, включително до съхраняваната 
в електронен формат;
3. да предоставят в определените от про-
веряващите срокове изисканата информация, 
включително справки, сведения, копия на 
документи и други, които се отнасят до пред-
мета на проверката.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Достатъчно данни за извършена неред-
ност“ са налице, когато може да се направи 
основателно предположение за извършена 
нередност.
2. „Нередност“ съгласно определението, 
дадено в чл. 1, параграф 2 от Регламент на 
Съвета (ЕО, Евратом) № 2988/95 от 18 де-
кември 1995 г. относно защитата на финан-
совите интереси на Европейските общности 
(ОВ, L 312 от 23 декември 1995 г.), означава 
всяко нарушение на разпоредба на правото 
на Общността в резултат на действие или 
бездействие от икономически оператор, което 
е имало или би имало за резултат наруша-
ването на общия бюджет на Общностите 
или на бюджетите, управлявани от тях, или 
посредством намаляването или загубата на 
приходи, произтичащи от собствени ресур-
си, които се събират направо от името на 
Общностите, или посредством извършването 
на неоправдан разход. Специфичните опре-
деления за нередност и системна нередност 
относно програмите по ЕФСУ са посочени в 
чл. 2, § 31 и § 33 от Регламент (ЕС) 2021/1060 
на Европейския парламент и на Съвета от 
24 юни 2021 г. за установяване на общопри-
ложимите разпоредби за Европейския фонд 
за регионално развитие, Европейския соци-
ален фонд плюс, Кохезионния фонд, Фонда 
за справедлив преход и Европейския фонд 
за морско дело, рибарство и аквакултури, 
както и на финансовите правила за тях и за 
Фонд „Убежище, миграция и интеграция“, 
Фонд „Вътрешна сигурност“ и Инструмента 
за финансова подкрепа за управлението на 
границите и визовата политика (ОВ, L 231/159 
от 30 юни 2021 г.).
3. „Сигнал за нередност“ е постъпила, вклю-
чително от анонимен източник, информация 
за извършена нередност. За да представлява 
сигнал за нередност, тази информация като 
минимум трябва да дава ясна референция за 
конкретния проект, финансиращата програ-
ма, административното звено и описание на 
нередността.
4. „Съмнение за измама“ е нередност, дава-
ща основание за образуване на административ-
но или съдебно производство на национално 
ниво с цел да се определи съществуването на 
определено умишлено поведение, по-специал-
но измама, така, както е посочено в член 3, 
параграф 2, буква „а“ и буква „б“ от Директива 
(ЕС) 2017/1371 на Европейския парламент и 
на Съвета от 5 юли 2017 г. относно борбата 
с измамите, засягащи финансовите интереси 
на Съюза, по наказателноправен ред (ОВ, L 
198/29 от 28 юли 2017 г.), а именно: „за измама, 
засягаща финансовите интереси на Съюза, се 
счита следното:
а) по отношение на разходите, несвързани 
с възлагането на обществени поръчки – всяко 
действие или бездействие, което се отнася до:
аа) използването или представянето на 
фалшиви, неверни или непълни декларации 
или документи, в резултат на което се прис-
вояват или неправомерно се задържат сред-
ства или активи от бюджета на Съюза или 
от бюджетите, управлявани от Съюза или от 
негово име;
бб) неоповестяването на информация в 
нарушение на конкретно задължение, което 
води до същия резултат, или
вв) неправилното използване на такива 
средства или активи за цели, различни от 
тези, за които те са били първоначално пре-
доставени;